
Glede na številčne pobude občanov o umirjanju hitrosti skozi naselja, je občinsko redarstvo že v preteklih letih izvajalo na kritičnih mestih merjenje hitrosti. Konstanten nadzor je prinesel tudi rezultate, saj je zaznati na določenih cestah upad povprečne hitrosti, zmanjšalo se je tudi število prekrškov.

Slednje si želimo doseči na območju celotne občine, saj je prevelika hitrost še vedno glavni krivec vseh prometnih nesreč, hkrati pa želimo zagotoviti varnost občanov. Zato vas vabimo, da podate svojo pobudo oz. željo za postavitev merilca hitrosti. 
Prav tako vas vabimo, da nam posredujete tudi druge predloge oz. pobude, ki se nanašajo na delo občinskega redarstva.
Pobudo lahko naslovite pisno na naslov Skupna občinska uprava občin Dolenjske, Seidlova 1, 8000 Novo mesto ali elektronsko na naslov souod@novomesto.si ali pa nam jo sporočite preko tel. št. 07 39 39 270.


Veseli bomo sodelovanja z vami.

Skupna občinska uprava občin Dolenjske


